ટેકસાસ: અમેરિકાના ટેકસાસમાં હાર્વે સાઈક્લોને ભારે તારાજી અને તબાહી સર્જી છે. ૧૨ વર્ષમાં સૌથી શક્તિશાળી હાર્વે સાઈક્લોન ત્રાટકતાં ટેક્સાસ અને હ્યુસ્ટનમાં જળબંબાકાર જેવી સ્થિતિ સર્જાઈ છે. હવામાન વિભાગના જણાવ્યા અનુસાર બે દિવસમાં ટેક્સાસ શહેર પર ૪૧ લાખ કરોડ લિટર પાણી (૧૧ ટ્રિલિયન ગેલન) પડતા ભારે વિનાશ વેરાયો છે. બે લાખ ઘરોમાં વીજળી ગુલ થઈ ગઈ છે. હજારો લોકો ધાબા પર રાત વિતાવી રહ્યા છે. હ્યુસ્ટનમાં પાંચ લોકોનાં મોત થયાના અહેવાલ છે. હ્યુસ્ટન યુનિવર્સિટીના કેમ્પમાં ૨૦૦ ભારતીય વિદ્યાર્થીઓ ફસાઈ ગયા છે.